OpenLLM-France/wikimedia huggingface dataset:
# Arraiolos

Arraiolos Portugalgo Evorako barrutian dagoen udalerria da. 2006ko erroldaren arabera, herriak 7.980 biztanle zituen.

## Banaketa administratiboa
### Fregesiak

* Arraiolos
* Igrejinha
* Sabugueiro
* Santa Justa
* São Gregório
* São Pedro de Gafanhoeira
* Vimieiro

## Demografia

Biztanleriaren bilakaera (1801 - 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 3 887 | 4 053 | 8 738 | 11 260 | 12 786 | 9 000 | 8 040 | 8 000 | 7363 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Arraiolosko udalaren webgunea.
* Datuak: Q699141
* Multimedia: Arraiolos / Q699141
# Arraio Irratia

Arraio Irratia, 80 hamarkadan sortu zen Zarauzko irrati kate libre bat da. Hala ere, emititzea utzi zuen 2000ko hamarkadan herritar talde batek irratia berpiztea erabaki zuen arte. Horrela, 2006ko maiatzaren 20an egin zuen salto Fm-ra, naiz eta lehenago internet bidez emititzen zen.
Arraio irratiaren bigarren jaiotza honek, Zarauzko Gaztetxetik igortzen du, 99.3 FM frekuentzian. Programazioa, elkarrizketa eta musikaz osatzen da, eta baita ere, Gaztetxeko kontzertuak zuzenean ematen ditu kateak.
2022ko uda bukaeran irrati libreak eten bat egin behar izan zuen, Putzuzulo gaztetxea eraitsi egin baitzuten. 2023an gaztetxe berrian hasi zuten ibilbidea estudio berriarekin.

## Erreferentziak

* ↑ Urkizu, Urtzi. «Zarauzko Arraio irrati librea gaztetxe berritik ari da emititzen» Berria (Noiz kontsultatua: 2023-02-03).

## Ikus, gainera

* Euskarazko irrati kateak

## Kanpo estekak

* Arraio Irratiaren webgunea
* Datuak: Q12254067
# Arrainontziarekin neska

Arrainontziarekin neska (alemanez: Mädchen mit Fischglas) August Macke (1887–1914) margolari alemanaren olio-pintura da. 1914an bukatu zuen eta Von der Heydt-Museumen erakusten da, Wuppertal hirian. 81 × 100,5 zm.ko tamainukoa da. Orfismo mugimenduan kokatu da.

## Gaia

Margolanak emakume baten erretratua erakusten du.

## Erreferentziak

* ↑ https://www.meisterdrucke.de/kunstdrucke/August-Macke/803406/Mädchen-mit-Fischglas.-1914.html

## Kanpo estekak

* Datuak: Q61634582
# Baileys Irish Cream

Baileys Irish Cream (euskaraz Baileys Irlandar Krema) Irlandar whiskeya eta kafean oinarritutako alkoholdun edaria da. R. A. Bailey & Co. enpresak Irlandako Dublin hiriburuan ekoizten du. Gaur egun marka hau Diageo multinazionalaren jabegoa da. Bere botiletan adierazten denez %17ko alkohol edukiera du.
1974an lehenbiziko aldiz merkaturatu zen, marka hau irlandar krema ekoiztu zuen aurrenekoa izan zelarik.

## Iruditegia

* Baileys kafearekin.

## Ikus gainera

* Irlandar kafe

## Kanpo estekak

* Baileys Irlandar Kremaren webgunea (eleanitza)
* Datuak: Q285480
* Multimedia: Baileys Irish Cream / Q285480
# Baileyville (Pennsylvania)

Baileyville Ameriketako Estatu Batuetako erroldak esleitutako leku bat da. Centre konderrian kokatuta dago, Pennsylvania estatuan. 217 biztanle ditu, 3,230224 kilometro koadroko azaleran banatuta.

## Ikus, gainera

* Centre konderria

## Kanpo estekak

* Datuak: Q4848422
# Bailey Olter

Bailey Olter (Mwoakilloa, Pohnpei, 1932ko martxoaren 27a - Kolonia, 1999ko otsailaren 16a) Mikronesiako Estatu Federatuetako presidentea izan zen 1991tik 1997ra.
Mikronesiako senatuko kidea izan zen Ponape barrutian. Herrialdeko presidenteordea izan zen 1983tik 1987ra. 1991n presidente aukeratu zuten eta 1996an bihotzekoak jota, ezgaituta geratu zen. Lehendakaritzan Jacob Nena presidenteordeak ordezkatu zuen.
* Datuak: Q499593
* Multimedia: Bailey Olter / Q499593
# Baileyville (Maine)

Baileyville Ameriketako Estatu Batuetako inkorporatutako herri bat da. Washington konderrian kokatuta dago, Maine estatuan. 1.318 biztanle ditu, 41,91 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q3449292
# Baileykloro

Baileykloro silikato motako minerala da eta chlorite taldearen kidea da.

## Ezaugarriak

Baileykloro silikato mineralaren formula kimikoa hau da: ${\ce {(Zn,Fe^{2+},Al,Mg)6(Si,Al)4O10(OH)8}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Baileychlore: Mineral information, data and localities.» www.mindat.org (Noiz kontsultatua: 12-05-2019).
# Baileys Harbor (Wisconsin)

Baileys Harbor Ameriketako Estatu Batuetako erroldak esleitutako leku bat da. Door konderrian kokatuta dago, Wisconsin estatuan. 334 biztanle ditu, 4,375563 kilometro koadroko azaleran banatuta.

## Ikus, gainera

* Door konderria

## Kanpo estekak

* Datuak: Q577811
* Multimedia: Baileys Harbor, Wisconsin / Q577811
# Baileyton (Alabama)

Baileyton Alabamako herri bat da. Cullman konderrian kokatua dago. 2010ean 610 biztanle zituen, 44,8 kilometro koadrotan banatuta.

## Ikus, gainera

* Cullman konderria

## Kanpo estekak

* Datuak: Q67886
* Multimedia: Baileyton, Alabama / Q67886
# Baileyton (Tennessee)

Baileyton Ameriketako Estatu Batuetako inkorporatutako herri bat da. Greene konderrian dago, Tennessee estatuan. 436 biztanle ditu, 4,339992 kilometro koadroko azaleran banatuta.

## Ikus, gainera

* Greene konderrian

## Kanpo estekak

* Datuak: Q2270451
* Multimedia: Baileyton, Tennessee / Q2270451
# Bailey konderria (Texas)

Bailey konderria (ingelesez: Bailey County) Texasko konderri bat da, Ameriketako Estatu Batuetan. Hiriburua Muleshoe da. 2010eko zentsuaren arabera 7.165 biztanle zituen, Bailey kilometro koadroko azaleran.

## Geografia

Bailey konderriak 2.143,17 kilometro koadro ditu. Horietatik 1,77 ura dira. Beste 2.141,39 lurra dira. Biztanleria dentsitatea 3,34 da.

## Demografia

2010eko zentsoan bizi ziren 7.165 pertsonetatik 7.028 txuriak edo hispanoak dira. Horietatik hispano edo latino kategorian 4.283 dira. 67 beltzak edo afroamerikarrak. 16 amerikar natiboak ziren eta 0 Hawaii edo Pazifikoko irletako natiboak. 23 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 29 pertsonek kokatzen zuten.

### Biztanleria piramidea
## Kanpo estekak

* Datuak: Q107973
* Multimedia: Bailey County, Texas / Q107973
# Arturo Peña

Arturo Peña Aznar (Deustu, 1903ko azaroaren 21a - 1969ko abenduaren 13a) euskal atleta izan zen, distantzia luzeetan aditua.

## Palmaresa

Behin hartu zuen parte Olinpiar Jokoetan, 1928an hain zuzen ere:
| Urtea | Txapelketa | Lekua | Emaitza | Froga |
| 1927 | Espainiako Atletismo Txapelketa | | 1.a | 10.000 m. |
| 1928 | Olinpiar Jokoak | Amsterdam, | 7.a (1. erronda) | 5.000 m. |
| 1928 | Olinpiar Jokoak | Amsterdam, | 13.a (Finala) | 10.000 m. |
| 1928 | Espainiako Atletismo Txapelketa | | 1.a | 10.000 m. |
| 1928 | Espainiako Kross Txapelketa | | 2.a | |
| 1929 | Espainiako Atletismo Txapelketa | | 1.a | 10.000 m. |
| 1929 | Nazioen Krossa | | 14.a | |
| 1930 | Nazioen Krossa | | 14.a | |
| 1931 | Espainiako Kross Txapelketa | | 2.a | |
Hona hemen lortutako emaitzarik onenak:
* 10.000 metrotan 32.26.6 minutukoa
* 5.000 metrotan 15.45.0 minutukoa

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12254234
# Arturo Prat

Agustín Arturo Prat Chacón (1848ko apirilaren 3a, Ninhue inguruan, Txile - 1879ko maiatzaren 21a, Iquique, Peru) txiletar abokatu eta marinel ofizial bat izan zen. Eraila izan zen Huáscar Peruko monitor gerraontzi blindatua abordatu eta gutxi ostean, bere agindupeko itsasontzia, Esmeralda, odartu ondoren, Iquiqueko itsas batailan.
Bere ibilbidean, Pratek itsas gudua ugaritan hartu zuen parte, Papudoko (Valparaíso iparraldeko kostaldeko hiria) (1865) guduan eta Abtaoko guduan (1866), Abtaoko uhartean, Chiloé uhartearen parean. Bere heriotzaren ostean, bere izena txiletar indarren oihartzun bilakatu zen, eta Arturo Prat heroi nazionala izatera iritsi zen.
Prat-en izena Txileko plazetan, kaleetan, eraikinetan eta beste egitura batzuetan oroitzen da. Bere izena Txileko lau gerraontzi handienetakoa izatera iritsi zen, 1950eko hamarkadako Brooklyn klaseko gurutze-ontzi estatu batuetar bat barne hartuta, County klaseko destruktore britaniarra 1983tik 2006ra bitartean, eta berriki, Jacob van Heemskerck klaseko fragata holandarra 2006an Txileri Capitan Prat izenaz emana. Txileko Antartikako ikerketa instalazioetako bat, Arturo Prat geltokia eta Txileko Itsas Akademia, Escuela Naval Arturo Prat izenekoak dira. Bere erretratua 10.000 peso txiletarko biletean agertzen da. Horrez gain, Arturo Prat Unibertsitatea sortu zen 1984an, Iquiqueko campus nagusia izan zen, non heroiak egin zituen ekintzak.
* Datuak: Q715410
* Multimedia: Arturo Prat / Q715410
# Arturo Pérez-Reverte

Arturo Pérez-Reverte Gutiérrez (Cartagena, 1951ko azaroaren 25a - ) espainiar idazle eta kazetaria da. Espainiako Errege Akademiako (Real Academia Española) kide da 2003az geroztik.
Hasieran kazetaritzan nabarmendu zen, irrati, prentsa eta telebistan, gerrako berriemaile gisa, baina geroago eleberrigintzan murgildu zen buru-belarri, eta jarduera horrek eman dio arrakastarik handiena, bai Espainian bai atzerrian; izan ere, haren liburuak hogei herrialdetan baino gehiagotan argitaratu dira, bai eta hizkuntza zabalduenetara itzuli ere. Pérez-Reverte abenturazale amorratua da, bai lurreko abenturena eta, azken urteetan batez ere, itsasokoena halaber. Oro har, bere literatur lanetan, eleberri historikoaren eta polizia-eleberrien tradizioaren jarraitzailea izan da. Eleberrien artean aipagarriak dira El húsar (1986, Husarra), El maestro de esgrima (1988, zinemara eramana, Esgrimako maisua), La tabla de Flandes (1990, zinemara eramana, Flandesko taula), El club Dumas (1993, Dumas kluba), Territorio Comanche (1994, Lurralde komantxea, zinemara eramana) eta La piel del tambor (1995, Danborraren larrua). 1996an, bestalde, gazte-literaturako sail bati hasiera eman zion, alaba Carlotarekin lankidetzan, El Capitán Alatriste (Alatriste kapitaina) eleberriarekin. 1997an eman zuen argitara sail horretako bigarren eleberria (horretan ere Alatriste kapitain delako bat dela protagonista), Limpieza de Sangre (Odol-garbitasuna) izenekoa eta 1998an plazaratu zuen El sol de Breda (Bredako eguzkia), hirugarrena. Eleberri hura argitara eman zen garaian bi sari jaso zituen, Raymond Chandler saria Italian eta Frantziako Arteen eta Letren Ordenako Zaldunarena. Beste sari asko ere jasoa da.

## Lanak
### Narratiba

* El húsar (1986, Akal)
* El maestro de esgrima (1988, Mondadori)
* La tabla de Flandes (1990, Alfaguara)
* El club Dumas o La sombra de Richelieu (1993, Alfaguara)
* La sombra del águila (1993, Alfaguara)
* Territorio comanche (1994, Ollero y Ramos)
* Un asunto de honor (Cachito), relato, (1995, Alfaguara)
* La piel del tambor (1995, Alfaguara)
* La carta esférica (2000, Alfaguara)
* La Reina del Sur (2002, Alfaguara)
* Cabo Trafalgar (2004, Alfaguara)
* El pintor de batallas (2006, Alfaguara)
* Un día de cólera (2007, Alfaguara)
* Ojos azules, relato, (2009, Seix Barral)
* El asedio (2010, Alfaguara)
Las aventuras del capitán Alatriste saila
* El capitán Alatriste (1996, Alfaguara)
* Limpieza de sangre (1997, Alfaguara)
* El sol de Breda (1998, Alfaguara)
* El oro del rey (2000, Alfaguara)
* El caballero del jubón amarillo (2003, Alfaguara)
* Corsarios de Levante (2006, Alfaguara)
* El puente de los asesinos (2011, Alfaguara)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155106
* Multimedia: Arturo Pérez-Reverte / Q155106
# Arturo Merino Benítez Nazioarteko Aireportua

Arturo Merino Benítez Nazioarteko Aireportua (gaztelaniaz: Aeropuerto Internacional Arturo Merino Benítez, (IATA: SCL, ICAO: SCEL)) Txileko aireportu nagusia da, Pudahuel udalerrian dagoena. Terminala, gainera, Txileko Aire Armadako II. Aire Brigadaren baseetako bat da (Colina eta Quinteroko aire-baseen ondoan).
1967ko otsailaren 9an inauguratu zuten ofizialki eta bere HEZINE kategoria 4F da. Bere izena Arturo Merino Benítezi zor dio, herrialdeko hegazkineriaren aitzindariari.
Aireportua publikoa da, eta emakida-sistemaren pean jarduten du. Gaur egun, 76 zubi ditu ontziratzeko, 26 urrutiko eta kargako aparkaleku eta bi lurreratze-pista (17L/35R eta 17R/35L), Airbus A380ari harrera egiteko gai direnak, baita orain suntsituta dagoenAntonov 225aren karga-operazioak ere.
Kontinenteko aireportu modernoenen eta eraginkorrenen artean dago, eta hegaldiak lotzeko gune garrantzitsua da Hego Amerika, Karibe, Ozeania, Ipar Amerika, Erdialdeko Amerika, Europa, Ekialde Hurbila eta Asia artean. Bertan airelinea ugari aritzen da, LATAM, Sky Airline, Aerocardal eta JetSmart enpresen hub edo konexio-zentro nagusia izanda.

## Erreferentziak

* ↑ (Gaztelaniaz) Listado de Aeródromos Públicos de Chile consultado el 4 de septiembre de 2015. .
* ↑ LATAM Airlines anuncia vuelo directo entre Santiago y Melbourne, y será el vuelo más largo en la historia de la compañía.

## Kanpo estekak

* Datuak: Q127671
* Multimedia: Arturo Merino Benítez International Airport / Q127671
# Arturo Pomar

Arturo Pomar Salamanca (Palma Mallorcakoa, 1931ko irailaren 1a - Bartzelona, 2016ko maiatzaren 26a) espainiar xake jokalaria izan zen.

## Biografia

Oso gazterik hasi zen xakean jokatzen; 11 urte zituenean berdinketa lortu zuen Alekhinerekin Londresen. 22 urte zituenean nazioarteko maisu izendatu zuten eta nazioarteko maisu handiaren maila iritsi zuen 30 urterekin; Pomar izan zen, hain zuzen ere, Espainian maila hori lortzen lehenengo xake jokalaria. 1946. urtean Espainiako txapelketa irabazi zuen, lehen aldiz, eta harrezkero beste sei bider izan zen txapelketa horretan garaile (1950, 1957, 1958, 1959, 1962 eta 1966. urteetan). Bere karreran zehar urte askotan izan da, halaber, xakeko olinpiar jokoetan parte hartzen zuen Espainiako taldean garaipen gehien lortzen zituen jokalaria. Garaipen aipagarriak izan zituen Gijon (1957), Madril (1959), Torremolinos (1961) edo Palma de Mallorcako (1965) txapelketetan, besteak beste.

## Partida ospetsuak

Aleksandr Alekhin - Arturo Pomar, Gijón (1944), Espainiar hasiera (C79) 1.e4 e5 2.Cf3 Cc6 3.Ab5 a6 4.Aa4 Cf6 5.O-O d6 6.c3 Ag4 7.d4 b5 8.Ab3 Ae7 9.Ae3 O-O 10.Cbd2 Te8 11.h3 Ah5 12.d5 Ca5 13.Ac2 Tc8 14.a4 c5 15.axb5 axb5 16.g4 Ag6 17.Ch4 Cd7 18.Cf5 Axf5 19.gxf5 Ag5 20.De2 c4 21.Rh1 Ta8 22.Tg1 Axe3 23.Dxe3 Df6 24.Tg4 Rh8 25.Tag1 Tg8 26.Cf3 Cb7 27.Th4 Ta6 28.Dg5 Cd8 29.Dh5 Cf8 30.Ch2 g6 31.Dh6 Dg7 32.Cg4 f6 33.fxg6 Dxg6 34.De3 Dg5 35.Th6 Dxe3 36.fxe3 Cd7 37.Tf1 Ta2 38.Cxf6 Cxf6 39.Thxf6 Txb2 40.Ad1 Tgg2 41.Af3 Tg3 42.Ag4 Tgg2 43.Ta1 Th2+ 44.Rg1 Thg2+ 45.Rf1 Th2 46.Re1 b4 47.cxb4 c3 48.Tc1 h5 49.Ad1 Rg7 50.Tf1 c2 51.Ae2 Cf7 52.Rd2 Txb4 53.Txc2 Cg5 54.Tc7+ Rg6 55.Rc3 Ta4 56.Ab5 Cxe4+ 57.Rb3 Taa2 58.Tg1+ Rh6 59.Tb1 Tad2 60.Ad7 Txd5 61.Rc4 Tc2+ 62.Rxd5 Txc7 63.Rxe4 Txd7 64.h4 d5+ 65.Rxe5 Te7+ 66.Rf5 Txe3 67.Tb6+ Rh7 68.Td6 Te4 69.Td7+ Rh6 70.Td6+ Rh7 71.Td7+ Rh6 1/2-1/2

## Lanak

* Mis 50 partidas con maestros, esfera Dossat, ISBN, 1945.
* Temas de ajedrez, editorial Porrúa, ISBN, 1956.
* Las pequeñas ventajas en el final, Ricardo Aguilera, ISBN, 1958.
* El arte de ver la ventaja, editorial Ricardo Aguilera, ISBN 978-84-7005-074-9, 1968.
* Ajedrez elemental, Martínez Roca, V. N. Panov, Arturo Pomarren hitzaurrea, ISBN, 1972.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q715401
* Multimedia: Arturo Pomar / Q715401
# Arturo Lezama Bagez

Arturo Lezama Bagez ( 1899 – 1964 ) Uruguaiko politikaria, 1957an Gobernuko Kontseilu Nazionaleko presidentea.

## Biografia

Bere lehen ikasketak Rochan egin zituen, eta unibertsitate ikasketak Montevideon. Bertan, Herri Lan Ministerioan eta Erretiro eta Pentsio Zibilen Kutxan sartu zen.
* Datuak: Q2562362
* Multimedia: Arturo Lezama / Q2562362
# Basati (argipena)

Basati hitzak esanahi zenbait ditu:
* basati, basabizitza egiten duen animalia;
* basati, gutxiesgarria, zibilizazio maila batera heldu ez den gizakia eta herria izendatzeko erabilitakoa (ikus herri primitiboa);
* Basati diskak, 1987-1994 bitartean jardun zuen diskoetxea.
# Basaurako artea

Basaurako gorostia Nafarroa Garaiko Ameskoabarrena herrian dagoen zuhaitz monumentala da. Quercus ilex espeziekoa da. Arrazina inguruan dago. 2009tik Nafarroako Monumentu Naturalen Katalogoan jasota dago, 26. zenbakiarekin. Basaurako Erreserba Naturalean dago.

## Ezaugarriak

"Ilex L." azpiespezieko tamaina handiko artea, Nafarroan oso urria. Deigarria da haren itxura: lau metroko altueran bitan banatuta dago, eta metro bateko diametroa duen zulo bat uzten du loreontzi moduan. Artea nagusi den baso-masa baten barruan dago. Inguruan ale onak dauden arren, hau da adierazgarriena. 2009an Monumentu Natural izendatu zuten, bere luzeragatik, balio ekologikoagatik eta egitura bitxiagatik. 13,10 metro ditu eta 1,39ko diametroa.

## Ibilbidea

NA-718 errepidea jarraitzen da Lizarratik Olatzagutiarantz. Barindano baino pixka bat lehenago, Urederraren gaineko zubia igarota, ezker makaldi baten artean. Ehun metrora bitan banatzen da. Ezkerreko bidetik aurrera egingo dugu mendi-mazela baten gainean, eta artadi batera iritsiko gara, ale onekin. Pista jarraitzen da eta, bidearen ezkerreko ertzean hirurehun bat metrora, artea dago.

## Erreferentziak

* ↑ https://www.navarra.es/NR/rdonlyres/97AB6700-233B-4986-8A2F-A596B8AF6249/164077/MN26EncinadeBasaura.pdf

## Kanpo estekak

* (Gaztelaniaz):Fitxa navarra.es webgunean.
* (Gaztelaniaz):Bideoa Youtuben.
* Datuak: Q121285944
# Basati diskak

Basati Diskak 1987. urtean Euskal Herrian sortutako diskoetxea da. Ezin Izan taldeko Javi Sayesek bultzatu zuen lagun batzuekin. 1981ean,Destruye fanzinea kaleratzen hasi zen Sayes, eta, horregatik, ezagunagoa da "Javi Destruye" goitizenarekin. Euskal Herriko punk eta hardcore taldeen lanak kaleratu zituzten.
Sortu eta berehala, disko garrantzitsu batzuk argitaratu zituen, hala nola Bap!! taldearen ...bide huts eta etxe huts (1988) eta RIP taldearen lehen disko luzea, No te muevas! (1988). MCD, Txorromorro, Irula, Eskoria-tza eta Antiregimen dira 80ko hamarkadaren amaieran Basati Diskak zigiluarekin diskoa atera zuten beste taldeetako batzuk.
90eko hamarkadan beste estilo batzuetako taldeen lanak ere kaleratzen hasi zen, tartean Negu Gorriak taldearen Hator hator singlea. Beti Mugan eta Danbaren lanak ere kaleratu zituen, bai eta Bap!!-en Zuria beltzez eta Hondarribiko taldeen Underribi disko partekatua ere. Gaztelaniaz, Sanchis y Jocano pop bikotearen diskoak kaleratu zituen. Haatik, ez zuen punka alde batera utzi, eta Eskorbuto, Heriotza, Quemando Ruedas, La Perrera eta Ostikadaren diskoak argitaratu zituen.
Diskoetxea 1994. urtean desagertu zen.

## Musika taldeak

| Antiregimen BAP!! Beti Mugan Danba Eskorbuto Eskoria-tza Heriotza La Perrera MCD | Negu Gorriak Ostikada RIP Los Dalton Txorromorro Quemando Ruedas |

## Erreferentziak

* Edukiaren zati bat [{{{web}}} «Basati diskak»] artikulutik hartua da. Artikulu hark {{{egilea}}} du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q12254822
# Basati on

Basati ona, basati noblea, basati zintzoa edo basati onaren mitoa Aro Modernoko europar literaturako eta pentsamenduko topiko bat da, non Amerikako, Afrikako eta, geroago, Ozeaniako populazio indigenak bertute askoren jabe ei diren: eskuzabalak, bakezaleak, zintzoak... Naturarekin harreman estua zuten indigena horiek, berez oso txintxoak eta oso bertutetsuak ziren sinesmen honen arabera, gizakiak bere jatorrizko egoera naturalean zirelako, zibilizazioak kutsatu baino lehenagoko gizakiak zirelako.
Europarrak, Amerika, Asia, Afrika eta geroago Ozeaniako indigenekin kontaktuan jaio zen mitoa. Aro Modernoan jaio eta hainbat idazkitan topiko bilakatu zen, humanismoaren osagarri ideologiko ohikoetako bat izan zen.
Mito hori, gaur egun ere, herri "zibilizatuen" eta "primitiboen" arteko harremanari buruz pertsona askok duten iruditeriaren parte da. Basati onaren ideiak gizakiak, beren egoera naturalean, interesik gabeak, baketsuak eta lasaiak direlako ustea jasotzen du, eta gutizia, antsietatea eta indarkeria bezalako gaitzak zibilizazioaren ondorio direlako ustea.
Ilustrazioan, 1755ean, Rousseau filosofo frantziarrak mito honi eutsi zion eta honako hau idatzi zuen: "Batzuek berehala ondorioztatu dute gizakia berez krudela dela, eta gizartea antolatzeko beharra dagoela, baina ez dago ezer gizakia bezain gozo, ez dago ezer gizakia jatorrizko egoeran dagoenean baino gozoago [...]" .

## Kanpo estekak

* Datuak: Q829689
# Basauriko Helduen Udal Liburutegia

Basauriko Helduen Liburutegia :
| Datuak |||
| Webgunea | http://www.katalogoak.euskadi.net/cgi-bin_q81a/abnetclop/O9576/ID32d61f95/NT2 | http://www.katalogoak.euskadi.net/cgi-bin_q81a/abnetclop/O9576/ID32d61f95/NT2 |
Basauriko Helduen Udal Liburutegia Ibaigane 2an dago. 1975 ean sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , Basauriko Helduen Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16516494
# Basataundiko tunela

Basataundiko tunela Nafarroako tunel bat da, Igantzi udalerrien lursailetan, hortik bere izena. Bertatik N-121-A errepidea igarotzen da.

## Ikus gainera

* N-121-A

## Kanpo estekak

* Datuak: Q99542955
# Basauri Egiten

Basauri Egiten Espainiako Alderdien Legea onartu ondoren Basaurin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.668 izan ziren boto nuluak, emandako botoen %6,21.

## Ikus, gainera

* Espainiako Alderdien Legea

## Kanpo estekak

* Datuak: Q12254823
# Baionako herriko etxea

Baionako herriko etxea Baionako Udalaren egoitza da, hots, Baiona hiriko aginte edo erakunde administratibo nagusiaren egoitza. Lapurdiko hiri horretako Askatasunaren plazan dago.

## Eraikina

Herriko etxearen eta antzokiaren eraikina 1842an Nicolas Vionnois ingeniariak eraiki zuen, eta urte hartan bertan inauguratua izan zen. Harriz eraikia, oin laukizuzena eta lau solairu eta garaiera mailaz osatua dago. Behe-solairua harrizko arkupe batez osatua dago. Nicolas Vionnois ingeniariak piloteen gainean eraikitako eraikuntza da. 1842 urtean inauguratu zen. Oinplano karratua eta lau altuera dituen harrizko eraikina da. Beheko solairua, erdi-puntuko arku-segida batez osatuta dago. Erdiko bi pisuetan, bao zuzeneko balkoi ugari irekitzen dira. Bere barandak, fatxadaren maila berdinean daude eta ez dira batere irteten. Bigarren pisuko barandak harrizkoak dira eta, bertan ere, bandera batzuk ikus daitezke. Goiko pisuan leiho zuzenak irekitzen dira. Kasu honetan, pisuaren perimetroa, eraikuntzarena baino txikiagoxea da. Eraikuntzaren inguruan errepide zabal bat iragaiten da.
* Aurrealdea.
* Ataria.
* Gauez.

## Kanpo estekak

* Baionako Udalaren webgune ofiziala
* Baionako herriko etxe edo udaletxearen argibideak
* Datuak: Q12254685
* Multimedia: Bayonne town hall / Q12254685
# Baionako harresiak

Baionako harresiak Lapurdiko Baiona hiriburuko Baiona Handia eta Baiona Ttipia auzoak inguratzen dituen harresi bat da.

## Zatiak

* Baionako atea
* Mousserolles atea
* Christian Belaskain zelaia

## Irudi

* Mousserolles atea.
* Espainiako atea.
* Hegoaldeko harresiaren zatia eta Christian Belaskain errugbi zelaia.
* Harresia.

## Ikus gainera

* Baionako monumentu historikoen zerrenda
* Baionako setioa
* Iruñeko harresiak

## Kanpo estekak

* Baionako harresiak Baionako Turismo Bulegoaren webgunean
* Datuak: Q12254686
* Multimedia: Ramparts of Bayonne / Q12254686